# MILJØTERAPEUT/VERNEPLEIER VED STIFTELSEN RADARVEIEN

Stiftelsen Radarveien er en ideell stiftelse som gir tilbud til rundt 85 mennesker med utviklingshemming og har ca. 100 årsverk. Stiftelsen er organisert i 7 dagsenteravdelinger, en avlastningsavdeling og fra 2020 også bolig. Brukerne har varierende bistandsbehov og individuelt tilrettelagte tilbud. Vi tilrettelegger for at brukeren skal kunne utvikle, vedlikeholde og ha glede av egne ferdigheter og kunnskaper. Vi bidrar til økt livskvalitet og gir brukeren innflytelse i egen hverdag. Vår styrke er at vi gir et individuelt tilpasset og meningsfullt tilbud og at vi er bevisste på å etterleve våre verdier; kvalitet, samarbeid og trivsel.

## Vil du være med å bygge opp et nytt bofellesskap for voksne med utviklingshemming?

Radarveien har bygget et moderne tilbygg spesialtilpasset brukere sammensatte behov. Vi har fått rammeavtale med Oslo kommune med oppstart i 2020. Vi gleder oss til å yte gode helhetlige tjenester for våre kommende brukere. Når Radarveien nå skal utvide, søker vi DEG som brenner for faget og har lyst til å være med å bygge opp et nytt bofellesskap. Dette innebærer blant annet å ta imot nye brukere, danne og iverksette gode rutiner og fagsystemer. Du kommer til å bli en del av et sterkt faglig miljø med flere vernepleiere.

## På Radarveien tilbyr vi

* En spennende stilling med mulighet til å bidra til tjenestestedets faglige utvikling
* Relevante kurs og veiledning, internt og eksternt
* To faglige veiledere som jobber på topp i organisasjonen
* Korte beslutningslinjer og reell påvirkningsmulighet
* Spesialrom som basseng, gymsal, badstue og flere sanserom
* God pensjonsordning
* Personalboliger
* Utenlandsturer
* Prioritert barnehageplass i en av landets beste barnehager
* Beliggenhet ved siden av t-bane og bussholdeplass
* Godt omdømme
* To-delt turnus med arbeid hver 3. helg

## Kvalifikasjoner

* Godkjent tre-årig helse- og sosialfaglig utdanning på høyskolenivå. Vernepleiere/sykepleiere vil bli prioritert. (Kun søkere med godkjent utdannelse vil få svar)
* Erfaring med å ha ansvar for tjenestetilbudet til brukere
* Kjennskap til målrettede arbeidsprosesser og erfaring fra bruken av dem
* Erfaring med kartlegging av behov og tjenester og utarbeide mål- og tiltaksplaner
* Erfaring med å tilrettelegge for enkeltindividets behov, bidra til selvbestemmelse, inkludering og deltagelse
* Erfaring med å gi og motta veiledning
* Erfaring med utarbeidelse av vedtak etter Kap. 9 er ønskelig
* God skriftlig og muntlig fremstillingsevne
* Ansvarsbevisst, fleksibel og løsningsorientert med evne til å arbeide selvstendig og i gruppe
* Evne til å reflektere over egen yrkesutøvelse
* Personlig egnethet vektlegges
* Godkjent politiattest

# Arbeidsoppgaver

* Direkte målrettet miljøarbeid
* Ansvar for tjenestetilbudet til brukere
* Samarbeid med pårørende og relevante instanser
* Bidra til kvalitetssikring og faglig utvikling
* Veiledningsansvar
* Medikamenthåndtering
* Oppgaver knyttet til Lov om kommunale helse- og omsorgstjenester, kapittel 9
* Andre oppgaver kan bli delegert

# Stillingsprosent

100% fast stilling.

Tiltredelse etter avtale.

**Har du lyst til å vite mer, ta kontakt med avdelingsleder Moni Alboshokeh e-post:** [**ma@radarveien.no**](mailto:ma@radarveien.no) **eller mobil: 928 66 954.**

**Søknad og cv sendes** [**ma@radarveien.no**](mailto:ma@radarveien.no) **med kopi til** [**radarveien@radarveien.no**](mailto:radarveien@radarveien.no)**. Søknadsfrist . Søknader behandles fortløpende.   
Se også** [**www.radarveien.no**](http://www.radarveien.no) **og** [**https://www.facebook.com/radarveien/**](https://www.facebook.com/radarveien/)

**2 stillinger**

NB husk å skrive «vernepleier» i søkeord på FINN.no